Държавен вестник, бр. 4, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  4
34, 37, 52, 64, 71, 91 и 108 от 2008 г. и бр. 2, 
3, 18, 34, 44, 80, 83, 84, 85 и 90 от 2009 г.), на 
ред А4 след думите „главен директор на главна 
дирекция“ се добавя „генерален директор“.
§ 4. В чл. 12 от Наредбата за прилагане 
на Единния класификатор на длъжностите 
в администрацията, приета с Постановление 
№ 47 на Министерския съвет от 2004 г. (обн., 
ДВ, бр. 18 от 2004 г.; изм. и доп., бр. 46 и 72 
от 2004 г., бр. 83 от 2005 г., бр. 28 от 2006 г., 
бр. 64 и 71 от 2008 г. и бр. 2, 18, 34 и 83 от 
2009 г.), се създава ал. 4:
„(4) Алинея 1, т. 3 букви „б“ и „в“ не се при­
лагат за Министерството на външните работи.“ 
§ 5. В приложение № 4 към чл. 2, т. 3 от 
Постановление № 46 на Министерския съвет от 
2009 г. за заплатите в бюджетните организации 
и дейности (обн., ДВ, бр. 18 от 2009 г.; изм. и 
доп., бр. 36, 64, 81, 85, 89, 90 и 93 от 2009 г.; 
попр., бр. 95 от 2009 г.; изм. и доп., бр. 96 от 
2009 г.) на ред 5 след думите „парламентарен 
секретар в кабинета на министър“ се поставя 
точка и запетая и се добавя „говорител на 
Министерството на външните работи“. 
Министър-председател: 
Бойко Борисов
Главен секретар на Министерския съвет:
Росен Желязков
УСТРОЙСТВЕН ПРАВИЛНИК 
на Министерството на външните работи
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се урежда функциони­
рането на дипломатическата служба в съответ­
ствие със Закона за дипломатическата служба.
Чл. 2. (1) Министерството на външните 
работи, наричано по-нататък „министерството“, 
е юридическо лице на бюджетна издръжка със 
седалище София, ул. „Александър Жендов“ 2.
(2) Министерството на външните работи е 
организирано в дирекции и други структурни 
звена, включително задгранични представител­
ства, които подпомагат министъра на външните 
работи при осъществяване на правомощията му.
Г л а в а  в т о р а
МИНИСТЪР НА ВЪНШНИТЕ РАБОТИ
Раздел I
Общи положения
Чл. 3. Министърът на външните работи, 
наричан по-нататък „министъра“, ръководи 
и представлява Министерството на външните 
работи. 
Чл. 4. При осъществяването на политическа­
та програма на правителството, при разработ­
ването на проекти на нормативни актове и при 
изпълнението на правомощията си министърът 
се подпомага от трима заместник-министри, 
постоянен секретар и административен секретар.
Раздел II
Правомощия на министъра
Чл. 5. (1) Министърът на външните работи:
1. осъществява външната политика на Репу­
блика България в отношенията є с други държа­
ви и осигурява поддържането и развитието на 
политическия диалог, политиката на сигурност и 
сътрудничеството в търговско-икономическата, 
финансовата, културната, научната област и в 
други области;
2. поддържа и развива дипломатическите и 
консулските отношения на Република България 
с други държави;
3. ръководи работата на задграничните 
представителства на Република България и 
координира дейностите по линия на други 
министерства и ведомства в чужбина;
4. поддържа отношения с акредитираните в 
Република България чуждестранни представи­
телства и мисии на международните организации 
и контролира изпълнението на международно­
правните задължения на Република България 
към тях като приемаща страна;
5. осъществява представителството на Репу­
блика България в международните правител­
ствени организации, в които тя членува или 
се ползва с определен статут;
6. утвърждава целите, позициите, състава и 
отчетите за дейността на българските делегации, 
с изключение на правителствените делегации, 
които участват в работата на:
а) международните организации, в които 
Република България членува или се ползва с 
определен статут;
б) международните дипломатически и дру­
ги конференции, провеждани под егидата на 
международните организации;
7. съгласувано с компетентните министри 
и ръководители на ведомства подготвя и води 
преговорите за присъединяване на Република 
България към многостранни междуправител­
ствени организации и многостранни структури 
и утвърждава целите, позициите и задачите на 
страната при участие в тях;
8. координира и участва в подготовката, 
сключването и изпълнението на международни 
договори;
9. извършва регистрацията в Организация­
та на обединените нации (ООН) и съхранява 
сключените от българската държава междуна­
родни договори;
10. защитава правата и интересите на бъл­
гарската държава и на българските граждани 
и юридически лица в чужбина;
11. предприема дипломатически действия за 
опазване на българското културно-историческо 
наследство и паметници в чужбина; наблюдава 
и направлява дейността на „Ефория за подпо­
магане на българския манастир „Свети Георги 
Зограф“ и скита „Достойно ест“;